1Ado surang urang malin ugamo Yahudi, dari lingkuangan urang Farisi, nan banamo Nikode-mus. 2Pado suatu malam, inyo da-tang kabake Isa Almasih, sarato jo bakato, ”Angku Guru, kami tawu, baraso Angkau di-utuih dek Allah. Dek karano, indak surang juwo doh urang nan ka dapek mampabuwek mukjizat, bakcando nan Angkau pa-buwek, jikok Allah indak manyara-to-inyo.” 3Isa Almasih manjawauk, ”Picayo-lah, indak ka surang juwo doh urang nan ka dapek manjadi umaik Kara-jaan Allah, jikok inyo alun dilayie-kan baliak.” 4Nikodemus bakato kabake Isa Almasih, ”Dima pulo ka mungkin, urang nan lah gadang dapek dilayie-kan baliak? Apokoh dapek inyo masuak baliak ka dalam kanduangan mandeh-nyo, sarato dilayiekan baliak?” 5Isa Almasih manjawauk, ”Sungguah, nan bana lah nan Ambo katokan ko: ji-kok urang indak dilayiekan dari ayie, sarato dari Roh Allah, mako, urang tu indak ka dapek doh masuak Karajaan Allah. 6Manusia sacaro tubuah, dila-yiekan dek mandehnyo, tapi, sacaro ro-hani, inyo dilayiekan dek Roh Allah. 7Jan tacangang, jikok Ambo manga-tokan: angkau kasadonyo musti dila-yiekan baliak. 8Angin barambuih, ka-ma nan katuju dek inyo, angkau layi mandanga bunyinyo, tapi, nan ang-kau indak tawu, dari ma inyo datang sarato kama inyo payi. Baitu pulolah jo satiyok-tiyok urang nan dilayiekan dek Roh Allah.” 9Nikodemus batanyo, ”Baa tu ca-ronyo, supayo dapek tajadi nan bak-cando itu?” 10Isa Almasih manjawauk, ”Ang-kau kan guru dek urang Israel, ma-sokan angkau indak tawu? 11Picayo-lah: kami bakato hanyo tantang apo nan kami katawui, nan kami mamba-rikan pangakuan hanyo tantang apo nan lah kami liyek. Tapi, angkau in-dak bi namuah picayo kabake apo nan kami katokan. 12Angkau indak bi pi-cayo, jikok Ambo mancuritokan ka-bake angkau, tantang sagalo parkaro dunia. Dek karano itu, dima pulo ka mungkin angkau bi picayo, jikok Am-bo mancuritokan kabake angkau, tan-tang sagalo parkaro sarugo. 13Indak surang juwo doh urang nan lah pa-nah nayiak ka sarugo, salain dari Inyo nan lah turun ka dunia, iyolah, Anak Manusia. 14Samo jo bakcando Musa nan lah manenggikan ula timbago di padang gurun, baitu pulo, Anak Manusia mus-ti ditenggikan, 15supayo kasadonyo urang nan bi picayo kabake Inyo, bi mandapek iduik sajati nan kaka.” 16Dek karano, Allah sangaik ma-ngasiahi manusia di dunia ko, saing-go Baliau mambarikan Anak-Nyo nan tungga, supayo satiyok urang nan pi-cayo kabake Inyo indak binaso, tapi mandapek iduik sajati nan kaka. 17Dek karano, Allah manyuruah Anak-Nyo ka dunia, indak ka untuak ma-adieli dunia doh, tapi, untuak ka manyala-maikkannyo. 18Urang nan layi bi pi-cayo kabake Inyo, indak ka di-ukun. Tapi, urang nan indak bi picayo, inyo lah barado di bawah ukunan Allah, dek karano, inyo indak picayo kaba-ke Anak Tungga Allah. 19Urang tu di-tuntuik basabauk tantang parkaro iko: Tarang lah datang ka dunia, tapi, ma-nusia labiah manyukoi nan kalam da-ripado nan tarang, dek karano, kala-kuan inyo tu jahek. 20Satiyok urang nan babuwek jahek, jajok kabake ta-rang, inyo indak namuah datang ka-bake tarang, supayo kalakuannyo nan jahek indak kaliyatan. 21Tapi, urang nan mangarajokan kahandak Allah, bi datang kabake tarang, supayo man-jadi nyato, baraso apo nan inyo pa-buwek tu, adolah manuruik kahan-dak Allah. 22Sasudah tu, Isa Almasih sarato jo pangikuik-pangikuik-Nyo bi pa-yi ka Yudea. Baliau tingga sabanta di sinan tu samo-samo jo pangikuik-Nyo bagai, sarato jo mampamandi-kan urang. 23- 24pado wakatu itu, nan Yahya alun lai masuak pinjaro. Inyo mampamandikan urang di Ai-non, indak bara jauah doh dari Sa-lim, dek karano, di sinan tu banyak ayie. Urang bi tibo kabake inyo, un-tuak dipamandikan. 25Babarapo urang pangikuik Yah-ya, muloi bi batangka jo urang Yahudi, tantang parkaro panyucian. 26Mako, inyo tu bi payi kabake Yahya, sarato bi batanyo, ”Ngku guru, layi takana juwo lai dek angku, Urang nan samo-samo jo angku di subarang Sungai Yor-dan tu, nan angku tunjuakkan kabake kami dulu? Baliau kiniko mampaman-dikan urang pulo, sarato kasadonyo urang bi payi kabake Baliau!” 27Yahya manjawauk, ”Manusia indak ka mampunyoi sabuwah alah juwo, ji-kok indak dibarikan dek Allah kabake inyo. 28Angkau sandiri lah bi manda-nga, apo nan ambo katokan, ’Nan am-bo ko, indak Rajo Panyalamaik doh. Ambo ko di-utuih mandawului Baliau.’ 29Anak daro, adolah marapu-lai nan punyo. Nan kanti marapulai tu, hanyo tagak mangawani sajo, sa-rato jo mandangakan, nan inyo basu-kocito jikok mandanga suwaro mara-pulai. Baitu pulo tantang diri ambo. Nan kiniko ambo sangaik basukoci-to. 30Baliau-lah nan musti samakin dimuliekan, nan ambo biyalah indak masuak etongan.” 31Nan datang dari ateh, malabiahi dari sagalo-galonyo. Nan datang dari dunia, tamasuak urang dunia, sarato babicaro tantang sagalo parkaro du-nia. Baliau nan datang dari ateh ma-labiahi dari sagalo-galonyo. 32Baliau mangatokan tantang apo nan lah Baliau liyek, sarato apo nan lah Baliau danga, tapi, indak surang juwo doh urang nan picayo kabake pangakuan Baliau. 33Urang nan layi picayo ka-bake pangakuan Baliau tu, ma-akui, baraso Allah lah nan bana. 34Dek ka-rano Baliau nan di-utuih dek Allah, mako Baliau-lah nan manyampaikan kato-kato dari Allah, dek karano Roh Allah lah dibarikan kabake Baliau sa-panuahnyo. 35Allah Bapak manga-siahi Anak-Nyo, sarato lah manyarah-kan sagalo kuwaso kabake Anak-Nyo tu. 36Urang nan layi picayo kabake Anak tu, ka mandapek iduik sajati nan kaka. Tapi, urang nan indak patuah kabake Anak tu, indak ka mandapek doh iduik sajati nan kaka tu. Urang tu ka di-ukun dek Allah untuak sala-mo-lamonyo. YAHYA
Copyright
Learn More
min_Latn zho_Hant eng_Latn